Dokli te, sunačce, mlados mâ ne združi
Dokli te, sunačce, mlados mâ ne združi,
   grozno me srdačce u željah potuži;
željom te ja željah, gospođe od svih vil,
   hoću li ter veljah kad biti u tvoj kril?
Ovo mi tuj želju višnji Bog dopušta,
   zatoj se veselju, danice gorušta;
zatoj se rad zovem i rados uživam
   po kojoj vas plovem, čim s tobom pribivam.
Još mi se sada mni, da tečem po raju,
   vazel bih da sve dni ovakoj istraju;
od mene ter blažen većma se ne pravi
   tko je bil poražen od željne ljubavi.

Hrvatsko 16. stoljeće